Държавен вестник, бр. 104, 2013 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  104
деня на предаването на детето за осиновяване, 
но не по-късно от навършване на 5-годишната 
му възраст. 
(2) Отпускът по ал. 1 със съгласието на 
осиновителката може да се ползва от оси­
новителя след изтичане на 6 месеца от деня 
на предаване на детето за осиновяване, но 
не по-късно от навършване на 5-годишната 
му възраст.
(3) За времето, през което осиновителят 
ползва отпуска по ал. 2, отпускът на осино­
вителката се прекъсва.
(4) Право на отпуск при условията и в 
размерите по ал. 1 има и работникът или 
служителят в случаите, когато сам е осино­
вил детето.
(5) Отпускът по ал. 1, 2 и 4 не се ползва 
при смърт на детето, при прекратяване на 
осиновяването, както и когато детето посе­
щава детско заведение, включително детска 
ясла или учебно заведение.
(6) През време на отпуска по ал. 1, 2 и 4 
на осиновителката (осиновителя) се заплаща 
парично обезщетение при условия и в раз­
мери, определени в отделен закон. Времето, 
през което се ползва отпускът, се признава 
за трудов стаж.
(7) Редът и начинът за ползване на отпус­
ка по ал. 1, 2 и 4 се определят с наредба на 
Министерския съвет.“
Заключителни разпоредби
§ 2. В Кодекса за социално осигуряване 
(обн., ДВ, бр. 110 от 1999 г.; Решение № 5 на 
Конституционния съд от 2000 г. – бр. 55 от 
2000 г.; изм., бр. 64 от 2000 г.; бр. 1, 35 и 41 
от 2001 г., бр. 1, 10, 45, 74, 112, 119 и 120 от 
2002 г., бр. 8, 42, 67, 95, 112 и 114 от 2003 г., 
бр. 12, 21, 38, 52, 53, 69, 70, 112 и 115 от 2004 г., 
бр. 38, 39, 76, 102, 103, 104 и 105 от 2005 г., 
бр. 17, 30, 34, 56, 57, 59 и 68 от 2006 г.; попр., 
бр. 76 от 2006 г.; изм., бр. 80, 82, 95, 102 и 105 
от 2006 г., бр. 41, 52, 53, 64, 77, 97, 100, 109 и 
113 от 2007 г., бр. 33, 43, 67, 69, 89, 102 и 109 
от 2008 г., бр. 23, 25, 35, 41, 42, 93, 95, 99 и 103 
от 2009 г., бр. 16, 19, 43, 49, 58, 59, 88, 97, 98 и 
100 от 2010 г.; Решение № 7 на Конституци­
онния съд от 2011 г. – бр. 45 от 2011 г.; изм., 
бр. 60, 77 и 100 от 2011 г., бр. 7, 21, 38, 40, 44, 
58, 81, 89, 94 и 99 от 2012 г., бр. 15, 20, 70 и 
98 от 2013 г.) се създава чл. 53а:
„Обезщетение при осиновяване на дете от  
2- до 5-годишна възраст
Чл. 53а. (1) Осигуреното за общо заболява­
не и майчинство лице, което има 12 месеца 
осигурителен стаж като осигурено за този 
риск и ползва отпуск при осиновяване на дете 
от 2- до 5-годишна възраст при условията на 
пълно осиновяване, има право на обезщетение 
в размера, определен по реда на чл. 49 за срок 
от 365 дни, но не по-късно от навършване на 
5-годишната му възраст. 
(2) Паричното обезщетение по ал. 1 не се 
изплаща при смърт на детето, при прекратя­
ване на осиновяването, както и когато детето 
посещава детско заведение, включително 
детска ясла или учебно заведение.
(3) Самоосигуряващите се лица, които са 
осигурени за общо заболяване и майчинство 
и имат 12 месеца осигурителен стаж като 
осигурени за този риск, имат право на па­
рично обезщетение при осиновяване на дете 
от 2- до 5-годишна възраст в сроковете и при 
условията по ал. 1 и 2.“ 
§ 3. Законът влиза в сила от 1 януари 2014 г.
Законът е приет от 42-то Народно събра­
ние на 20 ноември 2013 г. и е подпечатан с 
официалния печат на Народното събрание.
Председател на Народното събрание:  
Михаил Миков
8791
КОНСТИТУЦИОНЕН СЪД
РЕШЕНИЕ № 11  
от 26 ноември 2013 г.
по конституционно дело № 20 от 2013 г.
Конституционният съд в състав: председа­
тел: Димитър Токушев, и членове: Благовест 
Пунев, Пламен Киров, Красен Стойчев, Цанка 
Цанкова, Стефка Стоева, Румен Ненков, Кети 
Маркова, Георги Ангелов, Борис Велчев, Ана­
стас Анастасов, Гроздан Илиев, при участието 
на секретар-протоколиста Силвия Василева 
разгледа в закрито заседание на 26 ноември 
2013 г. конституционно дело № 20 от 2013 г., 
докладвано от съдията Борис Велчев. 
Производството е образувано на 23.07.2013 г. 
по искане на тричленен състав на Върховния 
административен съд (ВАС). Със свое опреде­
ление от 3.07.2013 г. съставът на ВАС е спрял 
съдебното производство по административно 
дело № 568 от 2013 г., след като е установил 
несъответствие между чл. 10, ал. 1 от Закона 
за местните данъци и такси (ЗМДТ) (обн., ДВ, 
бр. 117 от 1997 г.; посл. изм., бр. 61 от 2013 г.) 
във връзка с чл. 13 и 24 ЗМДТ и разпоредбата 
на чл. 60, ал. 1 от Конституцията, в контек­
ста на чл. 1 от Допълнителния протокол 
(ДП) към Конвенцията за защита правата 
на човека и основните свободи (КЗПЧОС). 
След спирането на основание чл. 150, ал. 2 
от Конституцията съставът на ВАС е внесъл 
въпроса в Конституционния съд. Впоследствие, 
с писмено допълнение от 9.09.2013 г., съставът 
е уточнил първоначалното си искане.
С определение от 26 септември 2013 г. 
Конституционният съд е допуснал за разглеж­
дане по същество искането за установяване 
на противоконституционност на чл. 10, ал. 1